Sabinet | Volume 113, Issue 3236
Volume 113, Issue 3236, 2010
Die Kerkblad - Volume 113, Issue 3236, June 2010
Volume 113, Issue 3236, June 2010
God praat deur sy Woord ... en ons antwoord met dade : uit die Woord
Ons God praat reeds vanaf die vroegste tye met ons : "In die begin was die Woord daar, en die Woord was by God, en die Woord was self God. Hy was reeds in die begin by God. Alles het deur Hom tot stand gekom" (Joh 1:1). God se hele skepping ontstaan dus deur "praat" : "God het gesê : Laat daar lig wees. En daar was lig" (Gen 1:3). En God bly die pratende (Woord) God tot aan die einde van sy skepping : "Die Gees en die bruid sê : Kom" (Openb 22:17).
Die Wêreldbekersokkertoernooi : redaksioneel
Na jare se beplanning, bouwerk aan stadions, optrek van skedules met sperdatums, vergaderings te veel om op te noem, staan Suid-Afrika in die maand waarin die Wêreldbeker-Sokkertoernooi 'n werklikheid gaan word. Ingepas tussen 11 Junie 2010 en 11 Julie 2010 gaan die wêreld se beste sokkerspanne uit 32 lande kragte teen mekaar meet.
Foutvinderige vittery : hoofartikel
Source: Die Kerkblad 113, pp 8 –10 (2010)
Die mens kan in sy sonde só laag daal om selfs met God se optrede fout te vind. Dit is wat met Jesus gebeur het toe Hy ná die begin van sy openbare optrede vir die eerste keer terugkom in Nasaret, waar Hy as kind grootgeword het. Jesus het veel gely onder die skimpe, aanmerkings, kritiek en foutvindery van die inwoners van Nasaret.
Source: Die Kerkblad 113, pp 9 –10 (2010)
Een van die probleme van ons tyd binne die Chris tendom is dat die gelowiges nie almal en altyd in staat is om geestelik fyn en reg te kan onderskei tussen reg en verkeerd nie.
Die denkende mens : brandpunt
Source: Die Kerkblad 113, pp 11 –12 (2010)
Dit is opvallend hoe gereeld daar in onlangse teologiese brandpuntartikels in die openbare pers na die sogenaamde "denkende mens" verwys word. Een onlangse voorbeeld hiervan kan in 'n artikel van Julian Müller met die titel "Dit wat ons nie dink" (Beeld, 6 Maart 2010) gevind word : "Met die ontwikkeling van die wetenskaplike wêreldbeeld waar daar nie meer 'n bo en 'n onder in die heelal is nie, en waar daar bewyse is van 'n evolusionistiese ontwikkeling oor miljoene jare, word dit vir die denkende mens toenemend moeilik om aan 'n teïstiese God te glo."
Beginsels ... paaie in die hart : fokusartikel
Paaie in die hart, of gebaande weë in die hart, soos ons Ouer Afrikaanse Vertaling die uitdrukking in Psalm 84:6 vertaal - sou dít nie 'n gepaste metafoor of beeld wees waarin die nadenke oor "ons beginsels" in die lig van die Skrif kan saamtrek nie? Natuurlik : dit is nie 'n "definisie" in terme van die menslike rede soos deur voorstanders van 'n humanistiese Verligtingsdenke vereis sou word nie. Daarteenoor : Het die groot Christendenker en - wetenskaplike Blaise Pascal dan verniet, in die 17de eeu al, gesê : "Die hart het sy redes waarvan die rede nie weet nie"?
God se Woord is my antwoord ten opsigte van ... probleemoplossings : fokusartikel
Elke mens, elke gelowige het probleme. Sommige probleme is groter en ernstiger as ander. Die vraag is : Hoe hanteer jy jou probleme? Waar soek jy antwoorde en waar vind jy oplossings vir jou probleme? Vir ons as gelowiges is dit belangrik om 'n Bybelse antwoord op elke probleem te vind.
God se Woord is my antwoord ten opsigte van ... negatiewe emosies : fokusartikel
Gaan kyk na jouself. Gaan kyk na jou uitkyk op die lewe. Deur watter bril kyk jy na die werklikheid rondom jou?
God se Woord is my antwoord ten opsigte van ... geestelike groei : fokusartikel
As nuwe mense in Christus is ons anders as die wêreld, en in die proses om gelykvormig te wees aan die beeld van Christus, moet ons nie aan hierdie sondige wêreld gelyk word nie. Word soos Christus - moenie word soos die wêreld nie!
God se Woord is my antwoord ten opsigte van ... 'n sinvolle lewe : fokusartikel
Author A.J. Myburgh
Dis 'n vraag wat dikwels gevra word, en waarmee baie van ons ook worstel. My lewe hier op aarde voel en lyk immers soms maar baie saai en leeg, sinneloos en sonder enige betekenis. Soos die Prediker van ouds, vra ons ook : Waarvoor leef ek? Waarvoor sloof ek my af? Wat baat al my geswoeg en gesweet my? Wat bring dit my op die ou end in die sak?
God se Woord is my antwoord ten opsigte van ... die soeke na God se wil vir my lewe : fokusartikel
In hierdie artikel gaan jy nie 'n antwoord kry oor wat jy volgende jaar moet gaan studeer, of 'n antwoord op die vraag of jy 'n nuwe werk moet aanvaar nie. Dit alles het natuurlik te doen met God se wil vir jou lewe (HK So 49). Nee, hierdie artikel wil eerder help om rigtingwysers te gee vir die verstaan en uitvoering van wat ons Here Jesus in sy Bergrede geleer het : "Nee, beywer julle allereers vir die koninkryk van God en vir die wil van God, dan sal Hy julle ook al hierdie dinge gee" (Matt 6:33). Ons let eerstens op wat God se wil behels, en dan verder hoe sy wil in ons lewens grondvat.
God se Woord is my antwoord ten opsigte van ... lewensleed en beproewing : fokusartikel
Ons beleef teëspoed en swaarkry. Ons en die mense wat ons liefhet, word siek. Ons staan geliefdes aan die dood af (soms weens 'n geweldsmisdaad). Leed is deel van ons lewe.
God se Woord is my antwoord ten opsigte van ... depressie : fokusartikel
Dit is goed om te weet dat die term "depressie" nie in die Bybel voorkom nie. Dit is 'n kliniese term wat eers later geskep is om dié toestand 'n naam te gee. Maar wat is depressie? Depressie word soms beskryf as die gewone verkoue van emosionele siektes (vgl. William Ezell). Dit is 'n gevoel van totale hulpeloosheid. 'n Gevoel wat hom uitdruk in : Ek sien nie meer kans nie. Depressie laat jou moedeloos voel - sonder hoop en sonder geloof. Soos wat die Prediker sê : "Alles, alles is tevergeefs." As jy so voel, beteken dit nie noodwendig dat jy aan depressie ly nie.
Erfsonde ... weer onder die soeklig : diskussie
Dit raak al hoe duideliker dat die leer oor die erfsonde weer onder die soeklig kom. Vanuit die humanisme word die klem gelê op die vryheid van die wil, wat dan sou beteken dat die sonde nie in die natuur van die mens is nie, maar alleen uit dade bestaan. Die mens kan deur 'n aantal goeie dade die lelike (sondige) dade neutraliseer en weer in onskuld lewe. Daar is diegene wat die gedagte verwerp dat ons almal deur afstamming betrokke is en geraak word deur die sonde van Adam. Hierdie kritiek word wel vandag gehoor, maar is al meer as 16 eeue oud. Met hierdie artikel wil ek geensins aanspraak maak dat ek die saak volledig behandel en op alle aspekte van die saak ingaan nie.
Geref. Kerk Burgersdorp : gemeentebeeld
Source: Die Kerkblad 113, pp 32 –35 (2010)
Die naam Burgersdorp roep herinneringe op van ou Doppers met groot ywer, kerkstryd wat uitgeloop het op die stigting van die Gereformeerde Kerk, die begin van die Teologiese Skool en die PUK, asook name van persone wat veral hier hulle stempel afgedruk het, soos ou Vader Postma, Jan Lion-Cachet en ander.
Geloof en finansies : die genade van Jesus gee inhoud aan ons lewe : skrifstudie
As daar iemand was op wie die genade van die Here Jesus 'n groot impak gemaak het, was dit Saggeus, die hooftollenaar van Jerigo. Hy wou baie graag vir Jesus sien, maar weens die skare kon hy nie, omdat hy te kort was. Hy het toe vooruit gehardloop en in 'n wildevyeboom geklim sodat hy Jesus kon sien, want Hy sou daarlangs verbygaan. Toe Jesus vir hom sê om af te klim omdat Hy in sy huis wou tuisgaan, het hy gou afgeklim en Jesus met blydskap ontvang. Hoor dan wat sê Saggeus : "Here, ek gaan die helfte van my goed vir die armes gee, en waar ek iets van iemand afgepers het, gee ek dit vierdubbel terug."
'n Gerehabiliteerde Fariseër! : besinning
As Paulus homself aan die gelowiges in Rome voorstel, dan wys hy hulle daarop dat God hom "afgesonder het vir die evangelie" (Rom 1:1). Die woordjie in die Griekse taal vir "afgesonder" (aforismenos) het dieselfde stam as die woord vir "fariseër" (farisaios).
Nylstroom gee erkenning aan lidmaat : van oraloor
Author Jan Boot
Op Sondag 7 Maart 2010 is daar in die Geref. Kerk Nylstroom erkenning verleen aan die groot bydrae wat br. Kobus Viljoen oor meer as 35 jaar gemaak het in die hantering van die finansies van verskillende gemeentes, naamlik Pretoria-Annlin, Pretoria-Magalieskruin, Waterberg en Nylstroom.
Persone met besondere bande met die PU word bekroon : van oraloor
Die Stalsprys vir Geesteswetenskappe word jaarliks toegeken vir 'n hoogstaande publikasie of 'n reeks van hoogstaande publikasies, by voorkeur - maar nie uitsluitlik nie - in Afrikaans.
Deur die oë van 'n besoeker : van oraloor
Authors: Jacomien Zwemstra and Chris Van Der Walt
Wanneer 'n mens 'n vreemde plek besoek, sien jy soveel interessante dinge, en as die plek jou regtig aanraak, kan jy ook nie ophou om vir ander daarvan te vertel nie. Die "besoekplek" van een is egter die "blyplek" van 'n ander. As jy die inwoner is, is dit wat vir die besoeker vreemd is, vir jouself alledaagse dinge. Daarom het ek as "blyer" by Covenant College in Zambië hierdie stuk geskryf, omdat ons soms na ons lewe en werk deur die oë van 'n besoeker moet kyk. Hierdie stuk is 'n verwerking van die briewe wat dr. Chris van der Walt van Pietersburg van hier af vir sy gesin geskryf het toe hy vir twee weke hier kom klas gee het. En dit is wat hy van ons en ons blyplek beleef het.